Det er næsten et år siden, Esbern Snare satte kursen mod NATOs antipiraterioperation Ocean Shield i Det Indiske Ocean for at bekæmpe pirater. Planen var et halvt år, men på grund af øget aktivitet fra piraterne, blev krigsskibet forlænget til et år, skriver Søværnets Operative Kommando i en pressemeddelelse. Esbern Snare har været involveret i flere større hændelser, hvoraf de tre er foregået under ildkamp. Som et resultat har Esbern Snare blandt andet destrueret otte piratskibe og reddet 36 gidsler. Det forventes, at Danmark igen til efteråret skal bidrage med krigsskibet Absalon i Operation Ocean Shield.

Opsummering:
Efter næsten et års piratbekæmpelse ligger krigsskibet Esbern Snare nu til kaj ved Flådestation Frederikshavn.